Kelly Bishop
Carole Jane „Kelly“ Bishop (* 28. Februar 1944 in Colorado Springs, Colorado) is en US-amerikaansche Schauspelersche.

Leven und Wark 
Mit Ünnerstütten vun ehr Mudder hett Bishop al fröh anfungen, Ballettünnerricht to nehmen. In￼￼￼￼’t Öller vun 18 Johren güng se na New York City, üm Danserin to warrn. Se harr ’n poor lüttere Rullen an’t Broadway-Theater un annere un künn 1975 mit dat Musical A Chorus Line ehrn Dörbrook fiern.  För ehr Dorstellen vun de Sheila Bryant is se mit den Tony Award uttekent worrn. Dorna hett se sik dnen aver mehr op ehr Loopbahn as Schauspelersche kunzentreert un weerin Filmen as Private Parts un Dirty Dancing to sehn.

Liekers hett se wieter an’t Theater speelt un hett ünner annern de Rull Ouisa Kettdrigde in John Guare sien Stück Six Degrees of Separation, de se vun Stockard Channing övernahmen harr. In en latere Verfilmen vun dat Stück speel se en Nevenrull. Vun 2000 bit 2007 weer se as Emily Gilmore in de spoodrieke Feernsehreeg Gilmore Girls to sehn. Dor hett se ok wedder mitspeelt, as de Reeg 2016 wedder opnahmen weer.

Bishop hett in eerste Eh Peter Miller heiraat. Siet 1981 is se mit den Talkshowmoderater Lee Leonard verheiraat un leevt in New Jersey, wenn se nich jüst in Los Angeles arbeiten deit.

Filmografie

Utteken 
Bishop weer för ehr Filmwark bit hüüt (April 2019) acht mol för Filmpriesen vörslahn un is eenmol ok uttekent worrn. Dat weer 2004 mit den Gold Derby TV Award as Beste Nevendorstellersche in Gilmore Girls. 1976 weer se mit den Tony Award för ehr Rull in dat Musical A Chorus Line ehrt.

Weblenken

Borns 

Schauspeler
Danser
Börger von de USA
Boren 1944
Fru